 U-Ayanda Ncwane uphumela obala ngokungezwani nomama kaSfiso isiZuluImibiko ehambelanayo Kawumenywanga umndeni ekhumula inzilo umkaNcwaneIhlukene phakathi imindeni kaSifiso NcwaneUmkaNcwane ugonyuluke emsakazweni okokuqala ngqaDurban Unkosikazi wesihlabani somculo wokholo esingasekho emhlabeni, uSfiso Ncwane, okungu-Ayanda Ncwane, usephumele obala ngobudlelwano obumuncu phakathi kwakhe nomamezala, kubika iphephabhuku iDrum.Engxoxweni abe nayo naleli phephabhuku, u-Ayanda uveze ukuthi ubudlelwano bakhe nomama kaSfiso, uFikile Ncwane, bekungebona ubudlelwano obuhle waphinde wasola umama kaSfiso ukuthi akakaze ambheke ukuthi unjani selokhu kwadlula emhlabeni umyeni wakhe.OLUNYE UDABA: Umama kaSfiso Ncwane ufuna umbiko wokuhlolwa kwesidumbu sendodana yakheAkakaze asibheke. USfiso wayemayelana nokwelapha ngezingoma. Ngangicabanga ukuthi umngcwabo uzosenza sibumbane, usho kanje.U-Ayanda uyiphikile imibiko yokuthi wayefihlela umamezala ulwazi ngokushona komyeni wakhe, wathi okunalokho uyena u-Ayanda owathumela imoto ngokushesha ngenhloso yokulanda umamezala ukuze khona bezokwenza yonke into ndawonye.Kule ngxoxo u-Ayanda uphinde wadalula nokuthi uSfiso wayesafuna ukuba nezinye izingane, ikakhulukazi ingane yentombazane. Kuzokhumbuleka ukuthi u-Ayanda waba nengxoxo yokuqala ngqa emphakathini nomsakazo uKhozi FM ngaphambilini kule nyanga kulandela ukushona komyeni wakhe ngokuzuma.USfiso washona ngomhlaka-5 kuDisemba ngonyaka odlule esibhedlela iFourways Life Hospital kulandela ukuxinwa ukugula okuphathelene nezinso. 